Psalam (Šarić) 27.
Psalam Davidov.

1Gospod je svjetlost moja i spasenje moje: "koga da se bojim? Gospod je zaštitnik života mojega: od koga da predam? 

2Ako mi se približe zlikovci, da me unište - tlačitelji i neprijatelji moji: oni će posrnuti i pasti. 

3Neka se skupi tabor proti meni, srce moje ne zna za strah; neka plane boj proti meni, ja ostajem utješen. 

4Za jedno samo molim Gospoda, samo to ištem: da stanujem u kući Gospodnjoj sve dane života svojega, da iskusim dobrotu Gospodnju, da gledam hram njegov, 

5Jer u dan nevolje krije me Bog u potkrovlju svojem, zaklanja me u skrovištu šatora svojega, diže me visoko gore na hridinu. 

6Zato će se glava moja uzdići usprkos mojim neprijateljima oko mene; prinosit ću u šatoru njegovu žrtve pune radosti; pjevat ću i igrat ću Gospodu. 

7Gospode, čuj, glasno vičem: smiluj mi se i usliši me! 

8Srce moje viče k tebi; tražim te; Gospode, tražim lice tvoje! 

9Ne skrivaj lica svojega od mene; ne odbacuj u gnjevu sluge svojega, jer ti si pomoćnik moj: ne odbijaj me, ne ostavljaj me, pomoćniče Bože moj! 

10 Kad bi me odbacili otac i mati, primio bi me Gospod. 

11 Pokaži mi put svoj, Gospode, vodi me ravnom stazom usprkos neprijateljima mojim! 

12 Nemoj me predati bijesu tlačitelja mojih: jer svjedoci lažni ustaju proti meni; hoće im se zločina. 

13 Tvrdo vjerujem, da ću gledati dobrotu Gospodnju zemlji živih. 

14 Čekaj Gospoda, budi utješen i hrabra srca: čekaj Gospoda! 

Psalmi (Šarić)